Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 295/12/6603	Brezno, 25.8.2014
EEČ : 2-46-98-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a, písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Brezno
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
1. ) po vzájomnej dohode odo dňa 03.06.2012 od 16.00 h do dňa 13.06.2012 do 13.45 h v obci Mýto pod Ďumbierom, v Mlynnej doline na rekreačnej chate číslo XXXXX XXXXX XXXXX páčidlom vylomil dvoje vchodové dvere v oblasti zámku, cez ktoré všetci traja vošli do vnútorných priestorov chaty, odkiaľ odcudzili maskáčovú zelenú súpravu s vlajkou Českej republiky na ľavom rukáve a počítačovú zostavu, čím XXXXX, trvale bytom XXXXX spôsobili škodu krádežou vo výške najmenej 150,-- € a škodu poškodením vo výške najmenej 100,-- €,

2. ) po vzájomnej dohode odo dňa 09.06.2012 od 15.00 h do dňa 14.06.2012  do 14.30 h XXXXX XXXXX XXXXX a XXXXX v obci Mýto pod Ďumbierom, v Mlynnej doline na rekreačnej chate číslo XXXXX vylomil páčidlom vchodové dvere v oblasti zámku, pričom ich poškodil a poškodil aj zárubňu, následne všetci traja vošli do vnútorných priestorov chaty odkiaľ nič neodcudzili, avšak týmto konaním  spôsobili škodu poškodením XXXXX, trvale bytom XXXXX, XXXXX vo výške najmenej 450,-- €,

3. ) po vzájomnej dohode od presne nezistenej doby do 18.00 h dňa 15.06.2012 XXXXX XXXXX, XXXXX a XXXXX v obci Mýto pod Ďumbierom, v Mlynnej doline na rekreačnej chate číslo XXXXX páčidlom vylomil drevenú okenicu zo zadnej časti chaty, rozbil sklenenú výplň okna na kuchyni, ktoré otvoril a následne všetci traja vošli do vnútorných priestorov chaty odkiaľ z  dolnej obytnej miestnosti odcudzili 1 ks mosadzný mažiarik, 1 ks kovový mažiar, úplne novú spoločenskú hru Petang, vzduchovku Slávia 620 zakúpenú pred dvadsiatimi rokmi, 1 ks predlžovací kábel o dĺžke 20 metrov oranžovej farby, 2 ks Absolut vodka o objeme á 0,7 L, 1 ks Karpatské brandy o objeme 0,7 L, 1 ks Karpatské brandy špeciál o objeme 0,7 L, 1 ks Ballantines o objeme 0,7 L, 1 ks Borovička o objeme 1 L, 4 fľaše bieleho vína á 0,7 L nezistenej značky, 8 fliaš červeného vína o objeme á 0,7 L nezistenej značky, následne na chatke na drevo a náradie nachádzajúcej sa 10 metrov od rekreačnej chaty číslo XXXXX odstránili visiaci zámok a následne odtiaľ odcudzili 3 ks sekery, čím spôsobili XXXXX, trvale bytom XXXXX škodu krádežou vo výške  najmenej 465,-- € a škodu poškodením vo výške najmenej 500,-- €, 

lebo je nepochybné, že skutok nespáchal obvinený

Odôvodnenie:
Uznesením povereného príslušníka PZ Obvodného oddelenia PZ XXXXX ČVS:ORP-544/BR-BR-2012 zo dňa 13.06.2012 bolo podľa § 199 ods. 1 Trestného poriadku začaté trestné stíhanie pre prečin krádeže podľa § 212 odsek 2 písmeno a) Trestného zákona v jednočinnom súbehu s prečinom porušovania domovej slobody podľa § 194 ods. 1 Trestného zákona na tom skutkovom základe, ako je uvedený vo výrokovej časti tohto uznesenia pod bodom 1.). 
	
Uznesením povereného príslušníka PZ Obvodného oddelenia PZ XXXXX ČVS:ORP-553/BR-BR-2012 zo dňa 29.06.2012 bolo podľa § 199 ods. 1 Trestného poriadku začaté trestné stíhanie pre prečin poškodzovanie cudzej veci podľa § 245 odsek 1 Trestného zákona na tom skutkovom základe, ako je uvedený vo výrokovej časti tohto uznesenia pod bodom 2.). 

Uznesením povereného príslušníka PZ Obvodného oddelenia PZ XXXXX ČVS:ORP-558/BR-BR-2012 zo dňa 28.06.2012 bolo podľa § 199 ods. 1 Trestného poriadku začaté trestné stíhanie pre prečin krádeže podľa § 212 odsek 2 písmeno a) Trestného zákona a pre prečin porušovania domovej slobody podľa § 194 ods. 1 Trestného zákona na tom skutkovom základe, ako je uvedený vo výrokovej časti tohto uznesenia pod bodom 3.). 

Uznesením vyšetrovateľa PZ Okresného riaditeľstva PZ, odbor kriminálnej polície XXXXX zo dňa 12.07.2012 bolo podľa § 206 odsek 1 Trestného poriadku vznesené obvinenie XXXXX narodenému dňa XXXXX, XXXXX, narodenému dňa XXXXX a XXXXX, narodenému dňa XXXXX pre prečin krádeže podľa § 212 odsek 2 písmeno a) Trestného zákona spáchaného formou spolupáchateľstva podľa § 20 Trestného zákona a pre prečin porušovania domovej slobody podľa § 194 odsek 1, odsek 2 písmeno c) Trestného zákona spáchaného formou spolupáchateľstva podľa § 20 Trestného zákona na tom skutkovom základe, ako je uvedený vo výrokovej časti tohto uznesenia pod bodom 1.), pre prečin porušovania domovej slobody podľa § 194 odsek 1, odsek 2 písmeno c) Trestného zákona spáchaného formou spolupáchateľstva podľa § 20 Trestného zákona a pre prečin poškodzovania cudzej veci podľa § 245 odsek 1 Trestného zákona spáchaného formou spolupáchateľstva podľa § 20 Trestného zákona na tom skutkovom základe, ako je uvedený vo výrokovej časti tohto uznesenia pod bodom 2.) a pre prečin krádeže podľa § 212 odsek 2 písmeno a) Trestného zákona spáchaného formou spolupáchateľstva podľa § 20 Trestného zákona, pre prečin porušovania domovej slobody podľa § 194 odsek 1, odsek 2 písmeno c) Trestného zákona spáchaného formou spolupáchateľstva podľa § 20 Trestného zákona a pre prečin poškodzovania cudzej veci podľa § 245 odsek 1 Trestného zákona spáchaného formou spolupáchateľstva podľa § 20 Trestného zákona na tom skutkovom základe, ako je uvedený vo výrokovej časti tohto uznesenia pod bodom 3.). 
 
Dňa 25.07.2014 vyšetrovateľ PZ predložil prokurátorke návrh na zastavenie trestného stíhania obvineného XXXXX podľa § 215 odsek 1 písmeno c) Trestného poriadku, nakoľko je nepochybné, že skutky uvedené vo výrokovej časti tohto uznesenia nespáchal obvinený XXXXX.

 Po preštudovaní vyšetrovacieho spisu ČVS:ORP-256/OVK-BR-2012 som zistila, že návrh vyšetrovateľa PZ je dôvodný.

V priebehu vyšetrovania boli vypočutí obvinení XXXXX XXXXX, XXXXX, XXXXX, svedok XXXXX.

Dňa 26.02.2013 bol vypočutý obvinený XXXXX, ktorý uviedol, že krádež vlámaním do rekreačnej chaty číslo XXXXX v katastrálnom území Mýto pod Ďumbierom vykonal s XXXXX a XXXXX, XXXXX tam s nimi nebol. Vlámanie do rekreačnej chaty číslo XXXXX v katastrálnom území Mýto pod Ďumbierom vykonal s XXXXX ale nevedel uviesť, či tam bol s nimi XXXXX, alebo XXXXX.

Dňa 18.03.2013 bol vypočutý obvinený XXXXX XXXXX ktorý uviedol, že vlámanie do rekreačnej chaty, kde bola odcudzená maskáčová súprava a počítač vykonal on s  XXXXX a XXXXX, XXXXX tam s nimi nebol. Vlámanie do rekreačnej chaty, ktorej majiteľkou je XXXXX  vykonal tiež on s XXXXX, ale nevedel uviesť, či tam s nimi bol XXXXX, alebo XXXXX. Krádež vlámaním do chaty patriacej XXXXX vykonal on spolu s XXXXX a XXXXX.

Dňa 02.07.2014 bol vypočutý obvinený XXXXX, ktorý okrem iného uviedol, že skutky, ktoré sa stali v katastrálnom území Mýto pod Ďumbierom v Mlynnej doline, kde sú poškodenými XXXXX, XXXXX a XXXXX nevykonal a nič o nich nevie.

Dňa 14.12.2012 a dňa 09.07.2014 bol vypočutý svedok XXXXX, ktorý uviedol, že sa dobrovoľne zúčastnil krádeží, z ktorých sú obvinení XXXXX, XXXXX XXXXX  a XXXXX v obci Mýto pod Ďumbierom. Zúčastnil sa ich s XXXXX a XXXXX XXXXX sa týchto krádeží nezúčastnil a to či o nich niečo vedel, svedok nevedel uviesť.

	Podľa § 215 odsek 1 písmeno c) Trestného poriadku, prokurátor zastaví trestné stíhanie, ak je nepochybné, že skutok nespáchal obvinený. 

Po zhodnotení vyššie uvedených dôkazov som dospela k záveru, že skutky uvedené vo výrokovej časti tohto uznesenia sa stali, ale je nepochybné, že tieto skutky nespáchal obvinený XXXXX, preto bolo potrebné rozhodnúť tak, ako je uvedené vo výrokovej časti tohto uznesenia. Po právoplatnosti tohto uznesenia bude za skutky uvedené vo výrokovej časti tohto uznesenia vznesené obvinenie XXXXX. 	

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jana Janovcová
prokurátorka